<classify> KULWA MZEE -DAR ES SALAAM MAHAKAMA ya Hakimu Mkazi Kisutu, Dar es Salaam,imemhukumu kwenda jela miaka sita aliyekuwa mgombea ubunge Jimbo la KorogweMjini mkoani Tanga mwaka 2015, Salma Mntambo kwa makosa 17, yakiwamo yakutakatisha fedha. Katika makosa matatu ya kutoa nyaraka za uongo,kila kosa amehukumiwa kwenda jela miaka mitano na makosa mengine 14 yakujipatia fedha kwa njia ya udanganyifu, kila kosa amehukumiwa miaka sita jela.Adhabu zitakwenda kwa pamoja, hivyo atatumikia kifungo cha miaka sita. Baada ya kutiwa hatiani, upande wa Jamhuriuliomba mshtakiwa apewe adhabu kali ili iwe fundisho kwa wengine. Mshtakiwa aliomba apunguziwe adhabu kwa sababu yaafya yake. Hakimu Mkazi Mfawidhi, Kelvin Mhina, alisemaamepitia sababu za upande wa mashtaka na utetezi katika kesi hiyo, hivyo katikamakosa matatu ya kutoa nyaraka za uongo, mshtakiwa atatumikia kifungo cha miakamitano jela kwa kila kosa. Katika makosa 14 ya kujipatia fedha kwa njia yaudanganyifu, atatumikia kifungo cha miaka sita jela kwa kila kosa. Alisema huo ndio uamuzi wa mahakama, wanayo hakiya kukata rufaa. Kuhusu suala la fidia, alisema atatafakari nakufanya utafiti ili atoe oda ambayo ni sahihi Oktoba 2. Hata hivyo, Hakimu Mhina aliamuru mshtakiwa huyokutumikia adhabu hizo kwa pamoja, hivyo atakwenda jela miaka sita. Mshtakiwa aliyekuwa akikabiliwa na mashtaka 24,ametiwa hatiani katika mashtaka 17, yakiwamo ya kutakatisha Sh 1,027,000,000kutoka kwa Ridhuan Mringo, huku akijua fedha hizo zimetokana na zao la makosatangulizi ya kughushi, kujipatia fedha kwa njia ya udanganyifu na kuwasilishanyaraka za uongo. Katika kosa la kughushi, Mntambo alidaiwa kati yaJuni mosi, 2003 na Oktoba 31, 2011 maeneo yasiyojulikana wilayani Ilala, mkoaniDar es Salaam kwa nia ya udanganyifu alighushi risiti yenye namba 001226 yatarehe 10062003 ili kuonyesha Ridhuan Mringo alinunua nyumba ya Shirika laNyumba la Taifa NHC iliyopo Plot namba 710 Mtaa wa Mfaume Upanga kwa Sh milioni70, wakati akijua ni uongo.  <topic>: kitaifa 